Nuria Roca

**Nuria Roca Granell** (Moncada, Valentzia, 1972ko martxoaren 23a) valentziar idazle, telebistako aurkezle, aktore eta irrati espainiarreko esataria da.

## Biografia 
### Hastapenak 
Valentziako Unibertsitate Politeknikoan ikasi zuen eta 1993ko abenduan Arkitektura Teknikoan titulua eskuratu zuen. Telebistaren munduan kasualitatez hasi zen, Valentziako telebistako saio batera joan zen karrera amaierako bidaiarako dirua biltzeko. Lagunek animatutako casting batera aurkeztu zen eta kameren aurrean jartzeko aukeratu zuten.

### Ibilbide profesionala 
1994an estreinatu zen telebistan, Valentziako Canal 9 edo Canal Nou autonomikoan, *La Sort de Cara* lehiaketan. Kanal horretan bertan aurkeztu zuen *Fem tele* (1998-2000).

1998an, Chicho Ibáñez Serradorrek ikusi zuen, gustatu eta TVEren *Waku Waku* animalien munduari buruzko lehiaketaren bigarren etapa aurkeztea esakaini zion, Consuelo Berlangaren ordez. Urtebete geroago, *¿Cuánto cuesta?* kontsumoari buruzko programa aurkeztu zuen.

1999ko abenduaren 31n, urte berriari ongietorria emateko pribilegio handia izan zuen TVEkourte amaierako kanpaietan, Ramón Garcíarekin batera. Andoni Ferreñorekin eta Mabel Lozanorekin batera aurkeztu zuen 2000. urteko ongietorria. Urte horretan bertan gidatu zuen *La casa de tus sueños* bikoteen ikuskizuna, kate publikorako ordutegi onenean.

Harrezkero, bere jarduera profesionala oso bizia izan da, eta azken urteotan Espainiako sei kate orokor pribatuetatik lautan lan egin du.

Telecincok *Buenas tardes* (2000) eta *Nada personal* (2001) aurkezteko fitxatu zuen, Maribel Casany eta Llum Barrerarekin batera. 2002an, Emilio Aragonen *Javier*  *ya vive solo* seriean hasi zen aktore lanetan.

2003tik 2005era *La isla de los famosos* aurkeztu zuen Antena 3en eta 2004an *UHF* kate berean.

2006ko apirilean, Cuatro telebista-kanal berriak fitxatu zuen, eta *Nos pierde la fama* saioa aurkeztu zuen. Espazio hori amaitu ondoren, 2007ko otsailaren 3tik aurrera, *Gran Slam* lehiaketa kate berean hartu zuen bere gain, nahiz eta Nico Abadek ordezkatu zuen.

2007ko maiatzaren 13an, *Factor X* lehiaketaren ardura hartu zuen, eta bi edizio egin ziren. 2007ko abenduan, *El sexometro* izeneko saioaren bi sexu-saio berezi aurkeztu zituen Josep Lobatórekin. Espainiarren ohiturak aztertzen ziren, Opina zundaketa-enpresak egindako makroinkesta bati esker.

2008ko urtarrilean aurkeztu zuen "*Tienes talento*", Espainiako edozein eremu artistikotan izar bat bilatzen saiatzen zen saioa, eta urte bereko maiatzetik aurrera *El Gran Quiz* lehiaketa aurkeztu zuen. 2009ko hasieran, *Perdidos en la tribu* *telerrealitatea* estreinatu zuen, eta bigarren denboraldia izan zuen 2010ean.

2009ko azken hiruhilekoan, *Reforma Sorpresa* saioa aurkeztu zuen, *60 minutes Makeover*-en egokitzapen bat eta urtebete geroago *Tu vista favorita*. 2011ko apirilean arrakastaz estreinatu zuen *Perdidos en la ciudad* saioa, *Perdidos en la tribu*-ren jarraipena. 2011n, Academia de sexo saio pilotua aurkeztu zuen Nuriak, Sex Academyren egokitzapena. 2011ko irailean, Mediaset Españarekin zuen kontratua bertan behera utzi zuen.

2011n, Gestevisión Telecincok eta Sogecuatrok bat egin ondoren, Divinity emakumezkoen kanalaren irudi gisa hautatu zuten Nuria, eta elkarrizketa- eta erreportaje-programak aurkeztu zituen. Gainera, Nuria zen web orriko multimedia edukia katearekin lotzeaz arduratzen zen aurpegia, autosustapenen protagonista izateaz gain. Hain zuzen ere, Mediaset Españarako egin zituen azken telebista-lanak kate horretan izan ziren. Bertan, Guillermo de Cambridge-ri eta haren ezkontzari buruzko saio berezi bat, Alberto de Monacori buruzko saio berezi bat eta 2011ko Cibelesko ibiltokiari buruzko beste bat aurkeztu zituen.

2011ko abenduan, La Sexta kanal nazionalak Nuria Roca fitxatu zuen, 2012tik aurrera *El Millonario* aurkezteko, *Quién quiere ser millonario* saioaren aldaera bat.

Bi urtez telebistatik eta bizitza publikotik alde egin ondoren, irratira pasatu zen eta Melodía FMn fitxatu zuen, eta bertan umorezko programa bat aurkeztu zuen, *Lo mejor que te puede pasar*.

2017an, *Fantastic Duo* saioa aurkeztu zuen La 1en.

2017. urteko abenduan, Cuatrora itzuli zen, Mediaset España taldetik kanpo zazpi urte eman ondoren, kateko bazkalondoan *Singles XD* dating showa aurkezteko. Ikus-entzule gutxi izateagatik, 13 atal igaro ondoren, programa bertan behera utzi zen hasitako hilabete berean.

2018ko uztailean, ofizial bihurtu zen Atresmedia taldearen fitxaketa, eta *El hormiguero 3.0* denboraldiko 13. denboraldian hasi zen lanean, astero. 2021eko otsailaren hasieran, programaren aurkezpenaz arduratu zen, Pablo Motosek koarentena gorde behar izan baitzuen COVIDen (19) positibo eman ondoren. 2021eko udan, Antena 3en, *Family Feud*: *La batalla de los famosos* lehiaketa gidatu ondoren, urte horretako urritik aurrera igandeetan *La roca* arratsaldeko magazina aurkeztu zuen La Sexta katean.

## Ibilbidea 
### Telebista-programak 
### Telebistako serieak 
### Filmak 
### Irratsaioak 
## Liburuak 
* Roca, Nuria (2007). *Sexual-mente*. Espasa Libros, S.L. ISBN 9788467026146. 
* Roca, Nuria (2009). *Los caracoles no saben que son caracoles*. Espasa Libros, S.L. ISBN 9788467030570. 
* Roca, Nuria; *del Val, Juan (2011). Para Ana (de tu muerto)*. Espasa Libros, S.L. ISBN 9788467036121. 
* Roca, Nuria; del Val, Juan (2012). *Lo inevitable del amor*. Espasa Libros, S.L. ISBN 9788467008814. 
* Roca, Nuria (2013). *Sexualmente II*. Espasa Libros, S.L. ISBN 9788467024258. 

## Bizitza pribatua 
2000ko urriaren 6an ezkondu zen Valentziako El Puig herrian Juan del Valekin. Senar-emazteek 3 seme-alaba dituzte: Juan, Pau eta Olivia.

## Sariak eta izendapenak 
* 2000n Urrezko TFrako izendatua aurkezlerik onena, *Waku Waku* eta *Buenas tardes* saioetan egindako lanengatik , .
* 2004ko Telebistako Urrezko Antena, L*a selva de los famosos* saioko lanarengatik.
* 2008ko Cosmopolitan saria Aurkezlerik onenari, *Factor X*, *Tienes talento* eta *El Gran Quiz* saioengatik.
* Espainiako oinetako onenak eramaten dituenaren saria. 2007, Oinetakoen Museoak emana, eta Bavariako Tessa printzesa buru duen epaimahaiarekin, besteak beste, Luis García Berlanga zinegilea bertan zela.

## Erreferentziak 
## Kanpok estekak